Tarybos sprendimas
1997 m. liepos 2 d.
dėl Europos bendrijos ir Šveicarijos Konfederacijos susitarimo pasikeičiant raštais, papildančio Europos ekonominės bendrijos ir Šveicarijos Konfederacijos susitarimą protokolu dėl administracinės savitarpio pagalbos muitinės klausimais
(97/403/EB)
EUROPOS SĄJUNGOS TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį ir 228 straipsnio 2 dalies pirmąjį sakinį,
atsižvelgdama į Komisijos pasiūlymą,
kadangi, kad abi šalys galėtų teikti viena kitai administracinę pagalbą muitinės klausimais, Europos ekonominės bendrijos ir Šveicarijos Konfederacijos susitarimą būtina papildyti protokolu [1];
kadangi šiuo tikslu įvyko derybos su Šveicarijos Konfederacija, po kurių buvo sudarytas Susitarimas pasikeičiant raštais, kurį patvirtinti Bendrija yra suinteresuota,
NUSPRENDĖ:
1 straipsnis
Bendrijos vardu patvirtinamas Europos bendrijos ir Šveicarijos Konfederacijos susitarimas pasikeičiant raštais, papildantis Europos ekonominės bendrijos ir Šveicarijos Konfederacijos susitarimą protokolu dėl administracinės savitarpio pagalbos muitinės klausimais.
Susitarimo pasikeičiant raštais tekstas pridedamas prie šio sprendimo.
Jei Susitarimas pasikeičiant raštais neįsigalios 1997 m. liepos 1 d., jis bus laikinai taikomas nuo tos dienos.
2 straipsnis
Tarybos pirmininkas įgaliojamas paskirti asmenį, turintį teisę pasirašyti 1 straipsnyje nurodytą Susitarimą pasikeičiant raštais.
3 straipsnis
Tarybos pirmininkas bendrijos vardu pateikia Susitarime pasikeičiant raštais [2] numatytą pranešimą.
4 straipsnis
Šis sprendimas skelbiamas Europos Bendrijų oficialiajame leidinyje.
Priimta Liuksemburge, 1997 m. birželio 2 d.